23.11.2022.
LV
Eiropas Savienības Oficiālais Vēstnesis
L 303/13
(9)
Ņemot vērā grūtības vēl vairāk palielināt selektivitāti un samazināt ZZTEK noteikto minimālo izmetumu apjomu, atbrīvojums būtu jāpiešķir līdz 2023. gada 31. decembrim; tas ļaus dalībvalstīm turpināt relevantos pētījumus, galu galā uzlabojot zināšanas par krājumiem.
(10)
Ar Deleģētās regulas (ES) 2020/2015 13. panta 1. punkta a) apakšpunktu ir piešķirts de minimis atbrīvojums attiecībā uz merlangu (Merlangius merlangus) – ne vairāk kā 5 % no šīs sugas gada kopējās nozvejas, kuru ICES 7.b–7.k rajonā guvuši kuģi, kas izmanto grunts traļus un zvejas vadus (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), kuru linuma acs izmērs ir 80 mm vai lielāks, pelaģiskos traļus (OTM, PTM) un rāmja traļus (BT2), kuru linuma acs izmērs ir 80–119 mm.
(11)
Kopīgajā ieteikumā prasīts šā atbrīvojuma pagarinājums līdz 2023. gada 31. decembrim un tā piemērošana ICES 7.d un 7.e rajonā.
(12)
ZZTEK norādīja: tā kā nevienai no dalībvalstīm, kas piedalās flotes darbībā, nav datu par nozveju, nav iespējams pilnībā novērtēt atbrīvojuma ietekmi, tomēr atzina dalībvalstu pastāvīgos centienus uzlabot selektivitāti relevantajās zvejniecībās ZRŪ.
Tomēr ZZTEK vēlreiz atkārto, ka zvejas izraisītas merlanga mirstības samazināšanai Ķeltu jūrā joprojām vajadzētu būt prioritātei.
(13)
ZZTEK norādīto iemeslu dēļ, kuriem Komisija piekrīt, un jo īpaši pārskatītā atbrīvojuma ierobežotā ģeogrāfiskā tvēruma dēļ (ICES 7.d un 7.e rajons), kas salīdzinājumā ar pēdējiem diviem gadiem neietver zvejas apgabalus (ICES 7.b, 7.c, 7.f–7.k), kuros tiek zvejots Ķeltu jūras merlangs, un ietver tikai apgabalus, kuros galvenokārt tiek zvejots Ziemeļjūras merlangs, atbrīvojums būtu jāpiešķir līdz 2023. gada 31. decembrim.
Turklāt, lai nodrošinātu, ka šis atbrīvojums tiek stingri uzraudzīts, dalībvalstis tiek aicinātas nodrošināt stingru atbrīvojuma uzraudzību un apkopot relevantos ar izmetumiem saistītos datus, kas jāiesniedz Komisijai līdz 2023. gada 1. maijam.
(14)
Ar Deleģētās regulas (ES) 2020/2015 13. panta 1. punkta g) apakšpunktu līdz 2022. gada 31. decembrim tika piešķirts de minimis atbrīvojums attiecībā uz megrimiem (Lepidorhombus spp.), kas mazāki par minimālo saglabāšanas references izmēru, – ne vairāk kā 4 % no šīs sugas gada kopējās nozvejas, kuru ICES 7.
apakšapgabalā guvuši kuģi, kas izmanto rāmja traļus, kuru linuma acs izmērs ir 80–119 mm (BT2), un grunts traļus (OTT, OTB, TBS, TBN, TB, PTB, OT, PT, TX): — ICES 7.f un 7.g rajonā, daļā no 7.h rajona uz ziemeļiem no 49°30′ ziemeļu platuma un daļā no 7.j rajona uz ziemeļiem no 49°30′ ziemeļu platuma un uz austrumiem no 11° rietumu garuma – TR2 kuģi, kuru nozvejā vairāk par 55 % ir merlanga vai vairāk par 55 % ir makšķerniekzivju dzimtas zivju, heka vai megrimu (kopā), — ICES 7.
apakšapgabalā ārpus iepriekš minētā apgabala – TR2 kuģi.
(15)
Kopīgajā ieteikumā prasīts šā atbrīvojuma pagarinājums līdz 2023. gada 31. decembrim.
(16)
ZZTEK norādīja, ka atbrīvojuma ietekme ir bijusi ierobežota un ka ZRŪ dalībvalstu iesniegtie papildu pierādījumi liecina par ierobežotu izmetumu apjomu, ko daļēji rada flotes, uz kurām attiecas šis izņēmums.
(17)
ZZTEK norādīto iemeslu dēļ, kuriem Komisija piekrīt, atbrīvojums būtu jāpiešķir līdz 2023. gada 31. decembrim.
Tas arī dos pietiekami daudz laika, lai savāktu papildu informāciju par nozveju un izmetumiem zvejas flotēm, kurās šī informācija ir mazāk dokumentēta.
Dalībvalstis tiek aicinātas šo papildu informāciju ZZTEK novērtēšanai iesniegt ne vēlāk kā 2023. gada 1. maijā.
(18)
Ar Deleģētās regulas (ES) 2020/2015 13. panta 1. punkta h) apakšpunktu līdz 2022. gada 31. decembrim tika piešķirts de minimis atbrīvojums attiecībā uz parasto jūrasmēli (Solea solea) – ne vairāk kā 3 % no šīs sugas gada kopējās nozvejas, kuru ICES 7.a rajonā guvuši kuģi, kas izmanto rāmja traļus, kuru linuma acs izmērs ir 80–119 mm (BT2) un kuri nodrošina paaugstinātu selektivitāti (flāmu plātne).
(19)
Kopīgajā ieteikumā prasīts šā atbrīvojuma pagarinājums līdz 2023. gada 31. decembrim.
(20)
ZZTEK norādīja, ka selektīvāku zvejas rīku ieviešanas rezultātā panāktais uzlabojums ir ļāvis ievērojami samazināt nepietiekami lielu zivju nevēlamo nozveju un izmetumu apjomu, kas pašlaik ir minimāls.